 Danjire Keating ayaa sidoo kale sheegay in hada la gaadhay wakhtigii ay masuuliyiinta soomaaliya horseed ka noqon lahaayeen amniga dalkooda waxaanu yidhi Waxa la gaadhay wakhtigii hogaamiyeyaasha soomaalidu qaadan lahaayeen masuuliyada deganaanshaha dalkooda oo aanay ka sugin dadka dibada kaga imanaya, waxaanan u tagay Kismaayo si aan u soo macasalaameeyo shanta madaxweyne ee maamulada, fariinta aan u sidaana waxay ahayd haddii aad qabtaan tabasho ku saabsan amniga ama hanaanka doorashada si furan uga hadla oo la imaada soo jeedin ku saabsan sida loo wajahayo lana wadaaga talooyinkaasi dawlada federaalka ah kanna tala bixiya fursadaha wax lagaga qaban karo, waana muhiim in la wada yeesho wada hadal natiijo yeesha. 